b'\n_START_ARTICLE_\nJutiklis\n_START_PARAGRAPH_\nPla\xc4\x8diausia prasme, jutiklis\xc2\xa0\xe2\x80\x93 tai daiktas, kurio\xc2\xa0tikslas yra nustatyti \xc4\xafvykius ar pasikeitimus aplinkoje, nusi\xc5\xb3sti\xc2\xa0informacij\xc4\x85 \xc4\xaf kompiuter\xc4\xaf, kuris tada pasako i\xc5\xa1vesties \xc4\xafrenginiui\xc2\xa0teikti atitinkam\xc4\x85\xc2\xa0i\xc5\xa1vest\xc4\xaf._NEWLINE_Jutiklis yra prietaisas, kuris konvertuoja realaus pasaulio duomenis (analoginius)\xc2\xa0\xc4\xaf duomenis, kuriuos kompiuteris gali suprasti naudojant\xc2\xa0analogin\xc4\xaf\xc2\xa0skaitmenin\xc4\xaf keitikl\xc4\xaf. Matuojami \xc4\xafvairiausi dyd\xc5\xbeiai: linijinis ar kampinis poslinkis, greitis, temperat\xc5\xabra, \xc5\xa1viesos intensyvumas, sl\xc4\x97gis, mas\xc4\x97 ir t. t. Jutikliai yra naudojami kasdieniniuose daiktuose kaip lietimui jautr\xc5\xabs mygtukai lifte(lyt\xc4\x97jimo jutikliai), lempos, kurios kei\xc4\x8dia ry\xc5\xa1kum\xc4\x85 vos prisiliet\xc5\xabs pir\xc5\xa1tu bei dar daugyb\xc4\x99 program\xc5\xb3, apie kurias daugelis \xc5\xbemoni\xc5\xb3 net\xc2\xa0ne\xc5\xbeino. Jutikliai pla\xc4\x8diai naudojami \xc4\xafvairiose technikos srityse, \xc4\xafvairiuose mechatronikos \xc4\xafrenginiuose. Su mikro ma\xc5\xa1in\xc5\xb3\xc2\xa0tobul\xc4\x97jimu ir lengvai naudojam\xc5\xb3 mikro kontroleri\xc5\xb3 platformomis, jutikli\xc5\xb3 panaudojimas i\xc5\xa1sipl\xc4\x97t\xc4\x97 i\xc5\xa1 da\xc5\xbeniausiai naudojam\xc5\xb3 analogini\xc5\xb3 temperat\xc5\xabros ar sl\xc4\x97gio matavim\xc5\xb3 \xc4\xaf pavyzd\xc5\xbeiui AHRS\xc2\xa0jutiklius. Be to, analoginiai jutikliai kaip potenciometrai\xc2\xa0ir j\xc4\x97g\xc4\x85 jau\xc4\x8diantys rezistoriai vis dar yra pla\xc4\x8diai naudojami. Programos, \xc4\xafskaitant gamybos, ma\xc5\xa1in\xc5\xb3, l\xc4\x97ktuv\xc5\xb3, aeronautikos, automobili\xc5\xb3, medicinos, robot\xc5\xb3 bei daugel\xc4\xaf kit\xc5\xb3 aspekt\xc5\xb3 m\xc5\xabs\xc5\xb3 kasdieniame gyvenime.\n_START_SECTION_\nJutikliai pagal sandar\xc4\x85\n_START_PARAGRAPH_\nJutiklis pagal sandar\xc4\x85 gali b\xc5\xabti: paprastasis (sudaro tik jautrusis elementas) ir sud\xc4\x97tingas (be jautriojo elemento yra papildomi \xc4\xaftaisai, kaip rastriniai diskai, kodavimo juostos, stiprintuvai ir t. t.).\n_START_SECTION_\nVirtual\xc5\xabs jutikliai\n_START_PARAGRAPH_\nVirtual\xc5\xabs jutikliai fizi\xc5\xa1kai neegzistuoja, bet yra \xc4\xafdiegti \xc4\xaf \xc4\xafvairi\xc4\x85 programin\xc4\x99 \xc4\xafrang\xc4\x85. Jie naudojami ten, kur tikrieji jutikliai yra per brangus, ar aplinkoje, kurioje real\xc5\xabs davikliai gali sugesti arba susid\xc4\x97vi greitai. Daugelis program\xc5\xb3 yra procesai, kuri\xc5\xb3 metu norimos reik\xc5\xa1m\xc4\x97s n\xc4\x97ra matuojamos, nes procese n\xc4\x97ra tinkam\xc5\xb3 aparat\xc5\xabros jutikli\xc5\xb3 arba jutiklis gali b\xc5\xabti sustabdytas jeigu procesas skirtas ne kalibravimui ir prie\xc5\xbeiurai._NEWLINE_Virtual\xc5\xabs jutikliai jau yra naudojami chemijos pramon\xc4\x97je ir atveria galimybes kitose industrijose kaip plastiko pramon\xc4\x97.\n_START_SECTION_\nTaikymo sritys\n_START_PARAGRAPH_\nTerminas \xe2\x80\x9cjutiklis\xe2\x80\x9d yra naudojamas technologijos ir gyvosios gamtos (biologijos ir medicinos) moksle. Taip pat suintensyv\xc4\x97jo gamtos mokl\xc5\xb3 srityje prie\xc5\xa1 kelerius metus. Pastar\xc5\xb3j\xc5\xb3 pavyzd\xc5\xbeiai yra laikomi CCD vaizdo jutikliai ir daleli\xc5\xb3 skaitikliai, naudojami astronomijoje, geodezijoje ir kosmoso kelion\xc4\x97se._NEWLINE_Jutikliai automatizuotose procesuose kaip signalo generatoriai atlieka svarb\xc5\xb3 vaidmen\xc4\xaf technologijoje. J\xc5\xb3 aptikta reik\xc5\xa1m\xc4\x97 ar pad\xc4\x97tis da\xc5\xbeniausiai perdirbama elektroniniu b\xc5\xabdu valdymo bloke, kuris atitinkamai paleid\xc5\xbeia tinkamus tolimesnius veiksmus. Pastaraisiais metais, paskesnis signalo apdorojimo b\xc5\xabdas vis da\xc5\xbeniau yra integruojamas \xc4\xaf jutikl\xc4\xaf. Tokie jutikliai yra mikroprocesorius ar mikrosistema ir turi, taip sakant \xe2\x80\x9cintelekt\xc4\x85\xe2\x80\x9d. Jie taip pat vadinasi "i\xc5\xa1manieji jutikliai".'